Aluminės ežeras
Aluminės ežeras (isp. Lago Aluminé) – ežeras pietinėje Argentinoje, Neukeno provincijos vakaruose, Patagonijos Anduose (1090 m aukštyje), į šiaurės vakarus nuo Aluminės miesto, Batea Mahuidos ugnikalnio papėdėje, šalia Čilės sienos. Ilgis 26 km, plotis iki 5 km. Iš ežero išteka Aluminės upė, įtekanti į Limają. Vakaruose jungiasi su Mokehuės ežeru. Aluminės ežerą supa blizgiųjų notofagų, čilinių araukarijų miškai. Palei šiaurinį ežero krantą eina kelias į Čilę (per Ikalmos perėją).